
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 429 

27 Ιουνίου 2011 


ΠΕΡ ΙΕΧΟΜΕ ΝΑ 

Υπουργείο Οικονομικών.1 

» Οικονομίας, Ανταγωνιστικότητας και 

» Ναυτιλίας.2 

» Εθνικής Άμυνας.3 

» Παιδείας, Δια Βίου Μάθησης και 

» Θρησκευμάτων.4 

» Προστασίας του Πολίτη.5 

Αποκεντρωμένες Διοικήσεις.6 

Περιφέρειες.7 

Οργανισμοί - Λοιποί Φορείς.8 


ΥΠΟΥΡΓ ΕΙΟ ΟΙΚΟΝ ΟΜΙΚΩΝ 

(ΐ) 

ΓΕΝΙΚΗ ΓΡΑΜΜΑΤΕΙΑ ΦΟΡΟΛΟΓΙΚΩΝ 
ΚΑΙ ΤΕΛΩΝΕΙΑΚΩΝ ΘΕΜΑΤΩΝ 

Με την υπ’ αριθμ. Δ2Δ 1089392 ΕΞ 2011/2428/22.6.2011 
διαπιστωτική πράξη του Υπουργού Οικονομικών που 
εκδόθηκε σύμφωνα με τις διατάξεις των άρθρων 96, 
147,148 και 156 του Ν. 3528/2007 (υπαλληλικός κώδικας), 
λύεται αυτοδίκαια η υπαλληλική σχέση του ΦΛΙΤΟΥΡΗ 
ΑΘΑΝΑΣΙΟΥ του ΛΑΜΠΡΟΥ Προϊστάμενου Δ/νσης με 
βαθμό Α' του κλάδου ΠΕ Εφοριακών από 1.6.2011 ημερο¬ 
μηνία υποβολής της δεύτερης αίτησης παραίτησης. 

Ο ανωτέρω διατηρεί τιμητικά και μετά τη λύση της 
υπαλληλικής σχέσης τον τίτλο του βαθμού και της θέ¬ 
σης που κατείχε κατά την ημερομηνία της υποβολής 
της αίτησης παραίτησής του. 

Με την υπ’ αριθμ. Δ2Δ 1089391 ΕΞ 2011/2426/22.6.2011 
διαπιστωτική πράξη του Υπουργού Οικονομικών που εκ¬ 
δόθηκε σύμφωνα με τις διατάξεις των άρθρων 147,148 
και 156 του Ν. 3528/2007 (υπαλληλικός κώδικας), λύεται 
αυτοδίκαια η υπαλληλική σχέση του ΠΑΠΑΝΙΚΟΛΑΟΥ 
ΙΩΑΝΝΗ του ΓΕΩΡΓΙΟΥ υπαλλήλου με βαθμό Α' του κλά¬ 
δου ΠΕ Εφοριακών προσωρινός από 30.5.2011 ημερομη¬ 
νία υποβολής της δεύτερης αίτησης παραίτησής του. 


Με την υπ’ αριθμ. Δ2Δ 1089390 ΕΞ 2011/2427/22.6.2011 
διαπιστωτική πράξη του Υπουργού Οικονομικών που εκ¬ 
δόθηκε σύμφωνα με τις διατάξεις των άρθρων 96,147, 
148 και 156 του Ν. 3528/2007 (υπαλληλικός κώδικας), λύ¬ 
εται αυτοδίκαια η υπαλληλική σχέση της ΓΟΥΪΔΑ ΜΑ¬ 
ΡΙΑΣ του ΠΑΝΤΕΛΗ Προϊσταμένης Τμήματος με βαθμό 
Α' του κλάδου ΤΕ Εφοριακών από 1.6.2011 ημερομηνία 
υποβολής της δεύτερης αίτησης παραίτησης. 

Η ανωτέρω διατηρεί τιμητικά και μετά τη λύση της 
υπαλληλικής σχέσης τον τίτλο του βαθμού και της θέ¬ 
σης που κατείχε κατά την ημερομηνία της υποβολής 
της αίτησης παραίτησής της. 

Με εντολή Υπουργού 

Ο Προϊστάμενος Διεύθυνσης 
ΠΑΥΛΟΣ ΑΜΑΝΑΤΙΔΗΣ 

-♦- 

ΥΠΟΥΡΓΕΙΟ ΟΙΚΟΝΟΜΙΑΣ, 
ΑΝΤΑΓΩΝΙΣΤΙ ΚΟΤΗΤΑΣ Κ ΑΙ ΝΑΥΤΙΛΙΑΣ 

( 2 ) 

Με την υπ’ αριθμ. ΔΠ/Φ6.9/6894/592/23.6.2011 πράξη 
του Αναπληρωτή Υπουργού Οικονομίας, Ανταγωνιστι¬ 
κότητας και Ναυτιλίας, που εκδόθηκε σύμφωνα με τις 
διατάξεις των άρθρων 147 και 148 του Ν. 3528/2007 
(ΦΕΚ 26/Α/9.2.2007), διαπιστώνεται η αυτοδίκαιη λύση 
της υπαλληλικής σχέσης της υπαλλήλου της Γενικής 
Γραμματείας Βιομηχανίας του Υπουργείου Οικονομίας, 
Ανταγωνιστικότητας και Ναυτιλίας, Πιπερίδη Αφροδίτης 
του Αρτέμη, Προϊσταμένης του Τμήματος Μετρολογίας 
της Δ/νσης Πολιτικής Ποιότητας της Γ ενικής Γ ραμματεί¬ 
ας Βιομηχανίας του Υπουργείου Οικονομίας, Ανταγωνι¬ 
στικότητας και Ναυτιλίας, με βαθμό Α' του κλάδου ΠΕ 
Διοικητικού - Οικονομικού, με 5ο μισθολογικό κλιμάκιο, 
την 10.06.2011, ημερομηνία υποβολής της δεύτερης αί¬ 
τησης παραίτησής της από την Υπηρεσία. 

Με εντολή Αναπληρωτή Υπουργού 

Η Προϊσταμένη της Δ/νσης 
ΕΛΕΝΗ ΠΕΤΡΟΠΟΥΛΟΥ 

ΥΠΟΥΡΓΕΙ Ο ΕΘΝΙΚΗ Σ ΑΜΥΝΑΣ 

(3) 

ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 

Με την υπ’ αριθμ. 421.1/1/11/Σ.26951/21.6.11 απόφαση του 
Διευθυντού Β' Κλάδου του Γενικού Επιτελείου Ναυτικού 
που εκδόθηκε στην Αθήνα σύμφωνα με τις διατάξεις 
του άρθρου 68 του Β.Δ. 846/1968, «Περί Οργανισμού 
Σχολής Ναυτικών Δοκίμων» (ΦΕΚ 298/14-12-68, τ.Α'), το 
οποίο αναριθμήθηκε σε άρθρο 74, με το άρθρο 2 του 
Π.Δ. 322/1986 (ΦΕΚ 142/19-09-86, τ.Α'), απολύεται από 
τη Σχολή Ναυτικών Δοκίμων, κατόπιν αιτήσεώς της, η 
Ναυτικός Δόκιμος (Μάχιμη - Γενικής Σειράς), Μπέκελη 
Στεφάνιο του Παύλου, η οποία γεννήθηκε το έτος 1988, 
στο Μαρούσι του Νομού Αττικής και είναι εγγεγραμ¬ 
μένη στα δημοτολόγια του Δήμου Φάριδος του Νομού 
Λακωνίας. 

Ο Διευθυντής 

Α. ΚΑΤΣΑΡΗΣ 

-♦- 

ΥΠΟΥΡΓΕΙΟ ΠΑΙΔΕΙΑΣ ΔΙΑ ΒΙΟΥ 
ΜΑΘΗΣΗΣ ΚΑΙ ΘΡΗΣ ΚΕΥΜΑΤΩΝ 

(4) 

Με την υπ’ αριθμ. 69018/Η/21.6.2011 πράξη της Αναπλη- 
ρώτριας του Προϊσταμένου της Διεύθυνσης Διοικητικού 
της Κεντρικής Υπηρεσίας του Υπουργείου Παιδείας, Δια 
Βίου Μάθησης και Θρησκευμάτων, που εκδόθηκε σύμ¬ 
φωνα με τις διατάξεις του άρθρου 148 του Ν. 3528/2007, 
διαπιστώνεται η λύση της υπαλληλικής σχέσης του 
ΖΑΜΠΕΛΗ ΓΕΩΡΓΙΟΥ του ΚΩΝΣΤΑΝΤΙΝΟΥ, υπαλλήλου 
κλάδου ΥΕ1 κλητήρων/επιστατών/φυλάκων/νυκτοφυλά- 
κων του 6ου Γ ραφείου Δευτεροβάθμιου Εκπαίδευσης Α' 
Αθήνας, με βαθμό Β' και μισθολογικό κλιμάκιο 05, από 
20.6.2011, ημερομηνία υποβολής της δεύτερης αίτησης 
παραίτησής του. 

Η Αναπληρώτρια Προϊσταμένη 
Διεύθυνσης Διοικητικού 

Π. ΤΡΙΑΝΤΑΦΥΛΛΟΠΟΥΛΟΥ 

Με την υπ’ αριθμ. απόφαση 9/2011 το Πειθαρχικό Συμ¬ 
βούλιο των μελών του Δ.Ε.Π./των Ανωτάτων Εκπαιδευ¬ 
τικών Ιδρυμάτων (άρθρο 2 παρ. 2 εδ. δ και άρθρο 5 του 
Π.Δ. 160/2008), αποτελούμενο από τους Ηλία Γιαννα- 
κάκη, Αντιπρόεδρο του Αρείου Πάγου, ως Πρόεδρο (ο 
Πρόεδρος του Αρείου Πάγου και ο αρχαιότερος Αντι¬ 
πρόεδρος είχαν κώλυμα), Νικόλαο Σακελλαρίου, Αντι¬ 
πρόεδρο του Συμβουλίου της Επικράτειας (ο Πρόεδρος 
του Συμβουλίου της Επικράτειας και οι αρχαιότεροι 
Αντιπρόεδροι είχαν κώλυμα), θεοχάρη Δημακόπουλο, 
Αντιπρόεδρο του Ελεγκτικού Συνεδρίου (ο Πρόεδρος 
του Ελεγκτικού Συνεδρίου και οι αρχαιότεροι Αντιπρό¬ 
εδροι είχαν κώλυμα), Παναγιώτη Τσίρη, Πρύτανη του 
Παντείου Πανεπιστημίου και Χρήστο Κωνσταντάτο, 
Αντιπρύτανη Ακαδημαϊκών Υποθέσεων και Προσωπικού 
του Πανεπιστημίου Μακεδονίας, ως Μέλη. 

Συνήλθε σε δημόσια συνεδρίαση την 28η Μαρτίου 2011, 
ημέρα Δευτέρα και ώρα 18.00, στο Κατάστημα του Συμ¬ 
βουλίου της Επικράτειας, με παρούσα την Γραμματέα 
του Συμβουλίου Μαριάνθη Παπασαράντη, Προϊσταμένη 


της Διεύθυνσης της Γραμματείας του Συμβουλίου της 
Επικράτειας. Αντικείμενο της συνεδρίασης ήταν η εκδί¬ 
καση και κρίση του Συμβουλίου μετά την 1/2011 απόφασή 
του σχετικά με την πειθαρχική αγωγή που έχει ασκηθεί 
από τον Πρύτανη του Πανεπιστημίου Μακεδονίας κατά 
του Αθανασίου Αλεξανδράκη, αναπληρωτή Καθηγητή 
του Πανεπιστημίου Μακεδονίας, ο οποίος κλήθηκε νό¬ 
μιμα και παραστάθηκε με τον πληρεξούσιο δικηγόρο 
του Θεόδωρο Ζευκιλή. 

Το πειθαρχικό παράπτωμα για το οποίο εγκαλείται 
ο ως άνω αναπληρωτής Καθηγητής περιγράφεται στο 
από 9-7-2009 παραπεμπτήριο του Πρύτανη του Πα¬ 
νεπιστημίου Μακεδονίας, το οποίο υποβλήθηκε στον 
Πρόεδρο του Πειθαρχικού Συμβουλίου με το υπ’ αριθμ. 
πρωτ. 7603/14-7-2009 έγγραφό του. 

Αφού άκουσε α) τον Εισηγητή της υποθέσεως Νικόλαο 
Σακελλαρίου, Αντιπρόεδρο του Συμβουλίου της Επικρά¬ 
τειας και β) τον πληρεξούσιο δικηγόρο του εγκαλούμε- 
νου, ο οποίος αντέκρουσε το κατηγορητήριο: 

Σκέφθηκε κατά το νόμο 

Σύμφωνα με τις διατάξεις της παραγράφου 2 του 
άρθρου 65 του ν. 3900/2010, ΦΕΚ Α' 213/17.12.2010, αρ- 
μοδίως επιλαμβάνεται, υπό την παρούσα σύνθεσή του 
το πειθαρχικό συμβούλιο των μελών του Διδακτικού 
Ερευνητικού Προσωπικού (ΔΕΠ) των Ανωτάτων Εκπαι¬ 
δευτικών Ιδρυμάτων (ΑΕΙ), της εκδικάσεώς της υπό κρί¬ 
ση πειθαρχικής υποθέσεως, η οποία είχε ήδη εισαχθεί 
ενώπιον του προ της δημοσιεύσεως του ως άνω νόμου 
στην Εφημερίδα της Κυβερνήσεως (17.12.2010), με την 
κατάθεση σ’ αυτό (με αρ. πρωτ. 89 από 22.11.2010) της 
προβλεπομένης από τη διάταξη του άρθρου 5 του από 
12/26.7.1933 Π.Δ., προτάσεως του εισηγητού. Επί τη βάσει 
του δεύτερου εδαφίου της παραγράφου 6 του άρθρου 
16 του Συντάγματος ψηφίσθηκε ο νόμος 249/1976, ΦΕΚ 
Α' 7, στον οποίο ορίζονται μεταξύ άλλων, ότι: «Οι καθη- 
γηταί και υφηγηταί των Ανωτάτων Εκπαιδευτικών Ιδρυ¬ 
μάτων περί ων το άρθρον 16 παρ. 5 του Συντάγματος 
δύνανται να παυθούν μόνον ένεκα ποινικής καταδίκης 
ή βαρέος πειθαρχικού παραπτώματος ή νόσου ή αναπη¬ 
ρίας ή υπηρεσιακής ανεπάρκειας κατόπιν αποφάσεως 
του διά του παρόντος νόμου προβλεπομένου Συμβου¬ 
λίου και κατά τα εν τοις επομένοις άρθροις οριζόμενα, 
(άρθρον 1)», «Η πειθαρχική ποινή της οριστικής παύσε- 
ως επιβάλλεται εις ιδιαιτέρως βαρείας περιπτώσεως 
πειθαρχικών παραπτωμάτων, περί ων το άρθρον 326 
του Ν. 5343/1932 «περί Οργανισμού του Πανεπιστημίου 
Αθηνών», άτινα ως εκ των συνθηκών υφ’ ας διαπράττο- 
νται και του διαπιστουμένου βαθμού υπαιτιότητος του 
διωκομένου μαρτυρούν παρ’ αυτώ έλλειψιν συνειδήσεως 
των βασικών αυτού υποχρεώσεων ως Καθηγητού ή Υφη- 
γητού ή εκθέτουν σοβαρώς το γόητρον του Σώματος 
των ακαδημαϊκών διδασκάλων», (άρθρον 5) και «Από της 
δημοσιεύσεως του παρόντος αι πειθαρχικοί διατάξεις 
του Νόμου 5343/1932 «περί οργανισμού του Πανεπιστη¬ 
μίου Αθηνών» και του Π.Δ. από 12/26.7.1933 «περί της 
πειθαρχικής διώξεως και της τηρητέας διαδικασίας 
ενώπιον των κατά τα άρθρα 327 και 328 Πειθαρχικών 
Συμβουλίων του Πανεπιστημίου Αθηνών», εφαρμόζονται 
επί των καθηγητών και υφηγητών απάντων των Ανωτά¬ 
των Εκπαιδευτικών Ιδρυμάτων ως τροποποιούνται υπό 
του παρόντος καταργούμενης πάσης ετέρας γενικής ή 
ειδικής διατάξεως αναφερομένης εις θέματα ρυθμιζόμε- 
να υπό των ανωτέρω νομοθετημάτων υπό του παρόντος 

νόμου.» (άρθρον 9). Περαιτέρω εις το άρθρον 326 του 
νόμου 5343/1932, ΦΕΚ Α' 86 ορίζεται ότι: «Εάν τακτικός 
ή έκτακτος καθηγητής του Πανεπιστημίου παραβαίνη 
τα εαυτού καθήκοντα, εάν επιδεικνύη ραθυμίαν η κου¬ 
φότητα ασύγγνωστον περί την εκπλήρωσιν αυτών, εάν 
επιδεικνύη διαγωγήν απάδουσαν εις την αξιοπρέπει¬ 
αν του Πανεπιστημιακού λειτουργού, εάν αυτοβούλως 
εγκατάλειψη την θέσιν αυτού, τιμωρείται πειθαρχικώς δί 
εγγράφου επιπλήξεως, διά προστίμου ουχί κατωτέρου 
του δεκάτου ουδ’ ανωτέρου ολοκλήρου του μηνιαίου 
μισθού, διά προσωρινής απολύσεως από ενός μηνός 
μέχρι ενός έτους η δί οριστικής απολύσεως.» εις δε 
το άρθρον 327 αυτού ορίζεται ότι: «1. Αι εν αρθρ. 326 
πειθαρχικοί ποιναί της επιπλήξεως και του προστίμου 
επιβάλλονται μετά προηγουμένην απολογίαν υπό του 
Υπουργού. 2. Αι εν αρθρ. 326 πειθαρχικοί ποιναί της προ¬ 
σωρινής και της οριστικής απολύσεως επιβάλλονται υπό 
πειθαρχικού συμβουλίου... 3....» Εξ άλλου εις το άρθρον 
332 του ίδιου ως άνω νόμου ορίζεται ότι: «1. Τα πειθαρ¬ 
χικά παραπτώματα παραγράφονται μετά πενταετίαν, 
εκτός εάν αποτελώσι και αξιοποίνους πράξεις, οπότε 
δεν παραγράφονται προ της συμπληρώσεως της υπό 
του Π. Νόμου οριζόμενης παραγραφής. Η παραγραφή 
διακόπτεται, εφαρμοζομένων αναλόγως των περί δια¬ 
κοπής της παραγραφής αξιοποίνων πράξεων διατάξεων 
του Π. Νόμου. 2....» Εν προκειμένω όπως προκύπτει από 
τα στοιχεία του φακέλου της υποθέσεως, με το υπ’ 
αρ. 24 από 21.3.2007 πρακτικό του Πρυτανικού Συμβου¬ 
λίου του Πανεπιστημίου Μακεδονίας Οικονομικών και 
Κοινωνικών Επιστημών, διετάχθη εις βάρος του ήδη 
εγκαλουμένου, Αναπληρωτή Καθηγητή του Τμήματος 
Οργάνωσης και Διοίκησης Επιχειρήσεων του Πανεπι¬ 
στημίου αυτού Αθανασίου Αλεξανδράκη του Χρήστου η 
διενέργεια ενόρκου διοικητικής εξετάσεως (ΕΔΕ). Ειδικό¬ 
τερα, όπως προκύπτει από το ως άνω πρακτικό του Πρυ- 
τανικού Συμβουλίου, κατά την ηλεκτρονική καταχώριση 
(«σκανάρισμα») από την αρμόδια υπηρεσία του ως άνω 
Πανεπιστημίου του περιληφθέντος στον Τιμητικό Τόμο 
ο οποίος εκδόθηκε από το Πανεπιστήμιο Μακεδονίας, 
το έτος 2006, εις μνήμην του Αναπληρωτή Καθηγητή 
Αποστόλου Κομπότη, κεφαλαίου με τίτλο «Ν/βηοΙίοδ οί 
ίυζζγ Ιεπρυεροε», το οποίο δημοσιεύθηκε από τον ήδη 
εγκαλούμενο, διαπιστώθηκε ότι το ίδιο ακριβώς κείμενο 
είχε αποτελέσει αντικείμενο ανακοινώσεως από την 
Δρ. Τεήαηβ ΡοίΙ<ονίοίι σε συνέδριο του Αριστοτελείου 
Πανεπιστημίου Θεσσαλονίκης το οποίο είχε λάβει χώρα 
τον Οκτώβριο του έτους 2005. Εν συνεχεία διενεργήθη 
ΕΔΕ από τον Αναπληρωτή Καθηγητή του Πανεπιστη¬ 
μίου Μακεδονίας Στ. Φούντά, στο πλαίσιο της οποίας 
εξετάσθησαν μάρτυρες [βλ. τις εκθέσεις εξετάσεως 
των Άννας Φράγκου (13.6.2007) και Γ. Πιπεροπούλου 
(20.6.2007)] καθώς και ο ήδη εγκαλούμενος (27.6.2007) 
και συγκεντρώθηκε το σχετικό με την υπόθεση απο¬ 
δεικτικό υλικό. Το πόρισμα της διενεργηθείσης ΕΔΕ, το 
οποίο υπεβλήθη εις τον Πρύτανη του ως άνω Πανεπι¬ 
στημίου (βλ. το από 15.1.2008 με αρ. πρωτ. 3632/25.1.2008 
έγγραφο του διενεργούντος την ΕΔΕ) απέληγε στην 
απόδοση πειθαρχικών ευθυνών εις βάρος του ήδη 
εγκαλουμένου αφ’ ενός για το ως άνω περιστατικό αφ’ 
ετέρου δε για την παρουσίαση στην ιστοσελίδα του Πα¬ 
νεπιστημίου Μακεδονίας αλλά και στο βιογραφικό, που 
είχε αυτός υποβάλει για την εξέλιξή του στις βαθμίδες 
του Επίκουρου και του Αναπληρωτή Καθηγητή, οκτώ 


μνημονευομένων στο έγγραφο του διενεργήσαντος την 
ΕΔΕ επιστημονικών εργασιών (δημοσιεύσεων), οι οποίες 
όμως ήσαν ανύπαρκτες, δηλαδή δεν είχαν δημοσιευθεί 
από τον ίδιο αλλά από άλλους συγγραφείς κατά τα 
ειδικότερα αναφερόμενα σ’ αυτό. Για τις ως άνω αποδι¬ 
δόμενες στον ήδη εγκαλούμενο πειθαρχικές κατηγορίες 
αυτός εκλήθη από τον Πρύτανη σε απολογία (βλ. το από 
1.6.2009 έγγραφό του) και υπέβαλε σχετικό απολογητικό 
υπόμνημα (από 4.6.2009). Κατόπιν αυτών ο ήδη εγκα- 
λούμενος παρεπέμφθη με το από 9.7.2009 έγγραφο του 
Πρυτάνεως του Πανεπιστημίου Μακεδονίας Οικονομικών 
και Κοινωνικών Επιστημών Ηλία Κουσκουβέλη ενώπιον 
του Πειθαρχικού Συμβουλίου των μελών του ΔΕΠ των 
ΑΕΙ διότι με τις αποδιδόμενες σ’ αυτόν, με το έγγραφο 
αυτό του Πρυτάνεως, ενέργειες, στις οποίες φέρεται ότι 
προέβη, υπέπεσε στο προβλεπόμενο από τη διάταξη του 
αρ. 326 του ν. 5343/1932, ΦΕΚ Α' 85, πειθαρχικό παρά¬ 
πτωμα, δηλαδή επέδειξε διαγωγή απάδουσα στην αξι¬ 
οπρέπεια του πανεπιστημιακού λειτουργού. Ειδικότερα, 
όπως προκύπτει από το προαναφερθέν παραπεμπτήριο 
έγγραφο ο ήδη καλούμενος παρεπέμφθη ενώπιον του 
Πειθαρχικού Συμβουλίου για συστηματική και επανει¬ 
λημμένη λογοκλοπή επιστημονικών εργασιών. 

Πρώτον: Το κεφάλαιο με τίτλο «Ν/βηοΐίοδ οί ίυζζγ 
Ιβηρυαροδ» που υπογράφει ο παραπεμπόμενος στον 
εκδοθέντα από το Πανεπιστήμιο Τόμο στην μνήμη του 
Αναπληρωτή Καθηγητή Απόστολου Κομπότη το 2006 
(όπως προκύπτει από τα στοιχεία του φακέλου το κε¬ 
φάλαιο αυτό εστάλη στο Τμήμα τον Απρίλιο ή Μάιο του 
έτους 2006, για να δημοσιευθεί στον Τιμητικό Τόμο που 
εκδόθηκε το καλοκαίρι του ίδιου έτους και παρουσι- 
άσθηκε επίσημα στις 10 Δεκεμβρίου του έτους 2006) 
είναι προϊόν λογοκλοπής, δεδομένου ότι το ίδιο ακριβώς 
κείμενο αποτελεί ανακοίνωση της Δρ. Ταήαηα ΡβίΚονίοΗ 
σε συνέδριο του 2005 στο Αριστοτέλειο Πανεπιστήμιο 
Θεσσαλονίκης. 

Δεύτερον: Οκτώ δημοσιευθείσες επιστημονικές ερ¬ 
γασίες, τις οποίες παρουσίασε ο παραπεμπόμενος ως 
δικές του στην ιστοσελίδα του Πανεπιστημίου Μακε¬ 
δονίας (βλ. την από 4.1.2008 ιστοσελίδα συνημμένη 
στο πόρισμα της ΕΔΕ) και στο υποβληθέν βιογραφικό 
του για την εξέλιξή του στις βαθμίδες του Επίκουρου 
Καθηγητή και Αναπληρωτή Καθηγητή είναι πλαστές, 
δεδομένου, ότι διατήρησε τους τίτλους εργασιών και 
των περιοδικών και τους αριθμούς σελίδων, «άλλαξε» το 
έτος δημοσίευσης και «αντικατέστησε» τα ονόματα των 
πραγματικών συγγραφέων με το δικό του. Οι εν λόγω 
οκτώ επιστημονικές εργασίες είναι οι ακόλουθες: 

(1) ΑΙθΧ3ηάΓ3ΐ<ί5 Α., «\Λ/θΓ0 ΟροΓβίίοη ΘοίιηβόΙο Ιη ίίι© 
Τγροά λ- Θβίουίυδ», ΤίιοοΓθίίοβί ΘοπιρυίβΓ δοίοηοο 24, ρρ. 
1-14,2000. (Η εργασία αυτή δημοσιεύθηκε στο αναφερό- 
μενο περιοδικό από τον ΜογθΚ Ζβίοηο το 1987). 

(2) ΑΙθχβηάΓβΚίε Α., «ΤοροΙορίσβΙ Θίΐ3Γ3θΙθΓίζ3ΐίοη οί 
Ιηίίηίίθ Τγθθ Εβηρυβροε», ΤίιοοΓβΙίοβΙ ΘοπιρυίβΓ δοίοηοο 
25, ρρ. 165-171, 2000. (Η εργασία αυτή δημοσιεύθηκε 
στο αναφερόμενο περιοδικό από τον Τοίευο Μοηγβ το 
1987). 

(3) ΑίοχβηάΓβΙάδ Α., «Οη ΒορυΙβΓ ΤΓβσο ίβηρυβροδ», 
ΤάβΟΓΟίίσβί ΘοπιρυίβΓ δοίοηοο 52, ρρ. 59-75,1996. (Η ερ¬ 
γασία αυτή δημοσιεύθηκε στο αναφερόμενο περιοδικό 
από τον ύ. δβΙοΓονίίοίι το 1987). 

(4) ΑΙβχ3ηάΓ3ΐ<ίδ Α., «Οη ίννο ίαηηίΐίβδ οί ίοΓβδίδ» Αοίβ 
ΙηίθΓπΐ3ίίσ3 31, ρρ. 235-260,1995. (Η εργασία αυτή δήμο- 

σιεύθηκε στο αναφερόμενο περιοδικό από τον δγπιοοη 
ΒοζερεΙίόίε και ΘβΟΓρβ Ββίιοπίε το 1994). 

(5) Αΐ8Χ3πόΓ3ΐ<ί5 Α., «ΟοΓΓθοίΙιηθδε οί ΐίχροίηί ίίΒηείοιπιβίίοηε», 
ΤίιβΟΓβΙίοβΙ ΟοπιρυίβΓ δοίβηοβ 129, ρρ. 123-142,1993. (Η εργασία 
αυτή δημοσιεύθηκε στο αναφερόμενο περιοδικό από τον 
ύίαννβηρ \Α/βί το 1994). 

(6) ΑΙβχ3πόΓ3ΐ<ίδ Α. 3πό ΒοζβρβΙίάώ δ., «νβπβΐίβδ οί ίοιτπβΙ 
δβΙΊΘδ ΟΠ ίΓββδ 3Π0 ΕίΙβπιόβΓρ’β ΙίΊΘΟΙ'βπΐ», ΙηίθΓπΐ3ίίθΠ 
ΡΓοσβδδίπρ Ι_βΐΐβΓδ 29, ρρ. 171-175,1992. (Η εργασία αυτή 
δημοσιεύθηκε στο αναφερόμενο περιοδικό από τους δ. 
ΒοζβρβΙίόίδ και δ. ΙουΙίόίδ το 1988). 

(7) ΑΙβχ3ηόΓ3ΐ<ίδ Α., «Είίθοίίνβ οοηδίΓυοΙίοπ οί ίίιβ 
δγπίβοΐία 3Ι9Θ0Γ3 οί 3 ΓβοοηρηίεβόΙθ εβπβε οη ίΓββδ», 
Αοί3 ΙηίοιτηβΙίοβ 28, ρρ. 351-363, 1991. (Η εργασία αυτή 
δημοσιεύθηκε στο αναφερόμενο περιοδικό από τον δ. 
ΒοζβρβΙίόίδ το 1991). 

(8) ΑΙθΧ3ηόΓ3ΐ<ίδ Α., «δϋΓ υπο οΐαδδβ 08 ίΓ3ΠδίθΓπΐ3ίίοηδ 
ό’ 3Γ0Γβδ», ΒΑΙΒΟ ΙπίοΓπιαίίρυβ βί ΑρρΙίοαΙίοηδ/ΤίιβΟΓβίίοβΙ 
ΙπίοΓπιβίίοδ 3πό ΑρρΙίοαίίοπδ, νοΙ. 22, πο 1, ρρ. 143 3 147, 
1990. (Η εργασία αυτή δημοσιεύθηκε στο αναφερόμενο 
περιοδικό από τον δ. ΒοζεραΙιόίδ το 1988). 

Για τις ως άνω αποδιδόμενες στον ήδη εγκαλούμενο 
ενέργειες διεξήχθη από τον εισηγητή που ορίστηκε η 
προβλεπόμενη από το νόμο (βλ. το άρθρο 5 του από 
12/26.7.1933 π.δ.) εξέταση, εις το πλαίσιο της οποίας 
εκλήθησαν και κατέθεσαν τόσο ο διενεργήσας την ΕΔΕ 
(β. την από 15.6.2010 έκθεση ενόρκου εξετάσεως) όσο 
και ο ήδη εγκαλούμενος (βλ. την από 6.10.2010 έκθεση 
ανωμοτί εξετάσεως) και συγκεντρώθηκε σχετικό απο¬ 
δεικτικό υλικό. Μετά την περάτωση της ως άνω εξετά¬ 
σεως εκλήθη από τον εισηγητή και έλαβε γνώση της 
σχηματισθείσης δικογραφίας ο ήδη εγκαλούμενος (βλ. 
το από 19.10.2010 αποδεικτικό επιδόσεως). Εν συνεχεία 
το Πειθαρχικό Συμβούλιο, το οποίο επελήφθη κατόπιν 
της υποβολής εις αυτό (με αρ. πρωτ. 89 από 21.11.2010) 
της προβλεπομένης από την διάταξη του άρθρου 5 του 
από 12/26.7.1933 Π.Δ. προτάσεως του εισηγητού εξέδω¬ 
σε την υπ’ αρ. 1/2011 απόφασή του. Με την απόφαση 
αυτή το Πειθαρχικό Συμβούλιο έκρινε α) ότι προέκυπταν 
σοβαρές ενδείξεις περί του ότι ο ήδη εγκαλούμενος 
είχε τελέσει το ως άνω αποδοθέν εις αυτόν πειθαρχικό 
παράπτωμα, το οποίο προβλέπεται από τη διάταξη του 
άρθρου 326 του ν. 5343/1932, δεδομένου ότι με την ως 
άνω συμπεριφορά του επέδειξε διαγωγήν απάδουσα 
εις την αξιοπρέπεια του πανεπιστημιακού λειτουργού 
και β) ότι η υπόθεσις ήτο ώριμος, κατά την έννοιαν του 
ως άνω από 12/26.7.1933 Π.Δ. και ότι ο εγκαλούμενος 
έπρεπε να κληθεί σε απολογία ενώπιον του Πειθαρχικού 
Συμβουλίου, το οποίο θα συνεδρίαζε την 28η Μαρτίου 
2011 και ώρα 18.00 εις την αίθουσα συνεδριάσεων του 
Συμβουλίου της Επικράτειας. Αντίγραφο της ως άνω 
υπ’ αρ. 1/2011 αποφάσεως του Πειθαρχικού Συμβουλίου 
επεδόθη νομοτύπως τόσο στον ορισθέντα από τον ήδη 
εγκαλούμενο ως αντίκλητο και πληρεξούσιο δικηγόρο 
του Θεοδ. Ζευκιλή στις 3.3.2011 (βλ. το από 3.3.2011 σχε¬ 
τικό αποδεικτικό της Δικ. Επιμελητού Ελ. Ζαγκάτση και 
το υπ’ αρ. 16369/8.10.2010 ειδικό συμβολαιογραφικό πλη¬ 
ρεξούσιο της Συμβολαιογράφου Αθηνών Αν. Σταματιά- 
δη - Τερζοπούλου) όσο και στον ίδιο τον ήδη εγκαλού- 
μενο, στις 9.3.2011 (βλ. την υπ’ αρ. 8633Β/9.3.2011 έκθεση 
επιδόσεως της Δικ. Επιμελητού του Πρωτοδικείου Δρά¬ 
μας Γ. Καμπουρίδη-Βαρυτιμίδου). Κατά την ορισθείσα 


συνεδρίαση του πειθαρχικού συμβουλίου, στις 28.3.2011 
ο ήδη εγκαλούμενος παρέστη δια του ως άνω πληρε¬ 
ξουσίου δικηγόρου του και κατέθεσε το από 28.3.2011 
απολογητικό του υπόμνημα. Από τις προπαρατεθείσες 
διατάξεις του άρθρου 332 παράγραφο 1 του ν. 5343/1932 
συνάγεται ότι κάθε πειθαρχικό αδίκημα υποκύπτει σε 
παραγραφή μετά πενταετίαν από της τελέσεώς του ή 
αν πρόκειται για κατ’ εξακολούθηση πειθαρχικό αδίκη¬ 
μα, από τότε που αυτό έπαυσε να τελείται, εκτός αν 
αποτελεί και αξιόποινη πράξη, οπότε δεν παραγράφεται 
πριν από τη συμπλήρωσή της υπό του οικείου ποινικού 
Νόμου οριζόμενης παραγραφής. Από την τελευταία ως 
άνω διάταξη, σε συνδυασμό προς το άρθρο 113 του 
Ποινικού Κώδικα, στο οποίο αυτή παραπέμπει, συνάγε¬ 
ται ότι η πιο πάνω παραγραφή αναστέλλεται από την 
έναρξη της κύριας διαδικασίας έως την αμετάκλητη 
κρίση όχι όμως πέραν της τριετίας. Πράξη της κύριας 
διαδικασίας αποτελεί η επίδοση της κλήτευσης του 
εγκαλουμένου για να απολογηθεί ενώπιον του πειθαρ¬ 
χικοί Συμβουλίου. Η εν λόγω αναστολή της παραγραφής 
με την έναρξη της κύριας διαδικασίας επέρχεται, κατά 
την έννοια του άρθρου 332 του Ν. 5343/1932, σε συνδυ¬ 
ασμό με το άρθρο 113 του Ποινικού Κώδικα, ανεξαρτή¬ 
τως του αν το διωκόμενο πειθαρχικό αδίκημα συνιστά 
ή όχι συγχρόνως και ποινικό αδίκημα, (βλ. ΣτΕ: 3344/2003, 
βλ. επίσης ΣτΕ: 837/1997, 621/1995 9261/1988, 2481/1985 
κ.ά.). Εν προκειμένω, όπως προκύπτει από το παραπε- 
μπτήριο έγγραφο, η πρώτη από τις αποδιδόμενες εις 
τον ήδη εγκαλούμενο ενέργειες, σχετικά με το κεφά¬ 
λαιο, με τίτλο: «\/3ΐΊθΙίθ5 οΐ ίυζζγ Ιβηρυβραε», το οποίο 
υπογράφει ο ίδιος και το οποίο, όπως αναφέρεται στο 
παραπεμπτήριο. «είναι προϊόν λογοκλοπής δεδομένου 
ότι ίδιο ακριβώς κείμενο αποτελεί ανακοίνωση της Δρ. 
Τ3ΐ)3Π3 ΡθΐΙκονϊοΙη σε συνέδριο του 2005 στο Αριστοτέ- 
λειο Πανεπιστήμιο Θεσσαλονίκης» ανάγεται εις το έτος 
2006 οπότε και παρουσιάσθηκε επισήμως ο Τιμητικός 
Τόμος εις μνήμην του Αναπληρωτή Καθηγητή Αποστό¬ 
λου Καμπότη, στον οποίο περιλαμβάνεται και το κεφά¬ 
λαιο αυτό/Οπως δε προκύπτει από το σχετικό πόρισμα 
της ΕΔΕ και τα συνοδεύοντα αυτό σχετικά στοιχεία, το 
κεφάλαιο αυτό εστάλη προς δημοσίευση στο προανα- 
φερθέν τμήμα του Πανεπιστημίου Μακεδονίας τον Απρί¬ 
λιο ή τον Μάιο του 2006, ο δε ως άνω Τιμητικός Τόμος 
παρουσιάσθηκε επισήμως στις 10 Δεκεμβρίου 2006. Συ¬ 
νεπώς λαμβανομένου υπ’ όψιν ότι η ως άνω κλήσις σε 
απολογία του ήδη εγκαλουμένου, με την υπ’ αρ. 1/2011 
απόφαση του Πειθαρχικού Συμβουλίου, επεδόθη εις 
αυτόν στις 9.3.2011, δηλαδή προ της παρόδου πέντε 
ετών από τα ως άνω χρονικά σημεία, κατά τα οποία 
φέρεται ως τελεσθείσα η ως άνω ενέργεια από τον ήδη 
εγκαλούμενο, η επίδοσις της κλήσεως αυτής είχε ως 
αποτέλεσμα την αναστολήν, κατά τα ήδη εκτεθέντα, 
της ως άνω πενταετούς παραγραφής και ως εκ τούτου 
δεν δύναται η υφοιανδήποτε εκδοχή να θεωρηθεί ότι η 
ως άνω αποδιδομένη εις τον ήδη εγκαλούμενο ενέργεια 
είχε υποκύψει σε παραγραφή. Είναι δε απορριπτέοι ως 
αβάσιμοι όλοι οι περί του αντιθέτου προβαλλόμενοι, με 
το ως άνω κατατεθέν ενώπιον του πειθαρχικού συμ¬ 
βουλίου, από 28.3.2011 απολογητικό υπόμνημα του ήδη 
εγκαλουμένου ισχυρισμού. Περαιτέρω, ο ήδη εγκαλού- 
μενος φέρεται, με το ως άνω παραπεμπτήριο και κατά 
τα ειδικώτερον αναφερόμενο εις αυτό ότι παρουσίασε 

τις οκτώ μνημονευόμενες σ’ αυτό εργασίες ως δικές 
του τόσο στην ιστοσελίδα του Πανεπιστημίου Μακεδο¬ 
νίας όσο και εις τα υποβληθέντα από αυτόν βιογραφι- 
κά σημειώματα κατά τις κρίσεις του για την εξέλιξή του 
στις βαθμίδες του επίκουρου και του αναπληρωτή κα- 
θηγητού, αντιστοίχως. Ναι μεν η ως άνω αποδιδομένη 
στον ήδη εγκαλούμενο ενέργεια εις ό,τι αφορά την 
παρουσίαση των 8 ως άνω εργασιών ως δικών του στα 
υποβληθέντα από αυτόν βιογραφικά σημειώματα για 
την, κατά τα ανωτέρω, εξέλιξή του ανάγεται σε απώ¬ 
τερο χρόνο δηλαδή εις τα έτη 1995 και 2000, κατά τα 
οποία υπεβλήθησαν αυτά, πλην, όπως προκύπτει από 
την συνημμένη στο πόρισμα της ΕΔΕ - το οποίο μνη¬ 
μονεύεται εις το παραπεμπτήριο - από 4.1.2008, ανηρ- 
τημένη εις το Διαδίκτυο ιστοσελίδα του Πανεπιστημίου 
Μακεδονίας, οι 8 εργασίες αυτές παρουσιάζονται ως 
εκπονηθείσες από τον ήδη εγκαλούμενο. Το ίδιο εξάλ¬ 
λου προκύπτει και από την υφιστάμενη εις τον φάκελο 
της υποθέσεως πρόσφατο (από 6.11.2009) επίσης ανηρ- 
τημένη εις το Διαδίκτυο ιστοσελίδα του ως άνω Πανε¬ 
πιστημίου. Με τα δεδομένα αυτά η ως άνω αποδιδόμε¬ 
νη εις τον ήδη εγκαλούμενο ενέργεια της παρουσιάσεως 
ως δικών του κατά τα ήδη εκτεθέντα, των προαναφερ- 
θεισών 8 εργασιών στην από 4.1.2008 ιστοσελίδα του 
Πανεπιστημίου Μακεδονίας δεν δύναται να θεωρηθεί, 
σύμφωνα με τα προαναφερθέντα, και ως εκ του χρόνου 
εις τον οποίο αυτή ανάγεται (4.1.2008) ότι έχει υποκύψει 
σε παραγραφή και ως εκ τούτου είναι απορριπτέοι ως 
αβάσιμοι όλοι οι περί του αντιθέτου προβαλλόμενοι με 
το ως άνω από 28.3.2011 απολογητικό υπόμνημα του ήδη 
εγκαλουμένου ισχυρισμοί Το πειθαρχικό συμβούλιο 
αφού έλαβε υπ’ όψιν του και εξετίμησε όλα τα στοιχεία 
του φακέλου της υποθέσεως - μεταξύ των οποίων ιδι¬ 
αιτέρως: το πόρισμα της διενεργηθείσης ΕΔΕ μαζί με 
όλα τα συνοδεύοντα αυτό στοιχεία (καταθέσεις και 
λοιπά έγγρφα), τις ληφθείσες από τον εισηγητή της 
υποθέσεως καταθέσεις, το συγκεντρωθέν από αυτόν 
αποδεικτικό υλικό και όσα αναφέρει ο ήδη εγκαλούμε- 
νος εις το από 28.3.2011 απολογητικό του υπόμνημα - 
κρίνει, ομοφώνως, ότι ο ήδη εγκαλούμενος με τις ως 
άνω ενέργειες του, υπέπεσε στο ως άνω αποδιδόμενο 
εις αυτόν πειθαρχικό παράπτωμα, το οποίο προβλέπε- 
ται από τη διάταξη του άρθρου 326 του ν. 5343/ 1932, 
επιδείξας, πράγματι διαγωγή απάδουσα στην αξιοπρέ¬ 
πεια του πανεπιστημιακού λειτουργού. Ειδικώτερον, 
κατά την ομόφωνο κρίση του πειθαρχικού συμβουλίου: 
α) το κεφάλαιο με τίτλο «ναποΐίοε οί Ρυζζγ Ιεπρυεροε», 
το οποίο υπογράφει ο ήδη εγκαλούμενος, που το απέ- 
στειλε στο προαναφερθέν τμήμα του Πανεπιστημίου 
Μακεδονίας τον Απρίλιο ή τον Μάιο του έτους 2006 και 
το οποίο περιελήφθη εις τον Τιμητικό Τόμο (βλ. σελ. 
17-32) του ως άνω Πανεπιστημίου που εκδόθηκε εις 
μνήμην του Αναπληρωτή καθηγητού Απ. Κομπότη και 
παρουσιάσθηκε επισήμως στις 10.12.2006 είναι το ίδιο 
ακριβώς κείμενο με το κείμενο ανακοινώσεως, η οποία 
είχε ήδη γίνει από την Δρα Ταήαηα ΡοΙ^ονίοά εις το 
πλαίσιο Συνεδρίου, το οποίο διοργανώθηκε το έτος 
2005 από το Αριστοτέλειο Πανεπιστήμιο Θεσσαλονίκης 
(βλ. σχετικά σελ. 197-238 των σχετικών πρακτικών του 
Συνεδρίου με τον τίτλο: ΡΐΌΟθθάίηρε οί ίίΐθ Ιεί ΙπΙοιηαΙίοηαΙ 
ΟοηίθΓθηοθ οη ΑΙροόΓαίο Ιηίοπτηείίοε, ΤίιοεεαΙοηίΚί 20-23 
ΟοίοόθΓ 2005, ΑπείοΙθ ΙΙπίνθΓείΙγ οί ΤίίθεεαΙοηΜ 2005, βλ. 


επίσης το από 4.10.2007 μήνυμα ηλεκτρονικού ταχυδρο¬ 
μείου της Δρος Τ. Ροί1<ονίοίι προς τον διενεργήσαντα 
την ΕΔΕ και το νεώτερο από 31.3.2010 έγγραφό της, με 
τα οποία αυτή διευκρινίζει ότι δεν γνωρίζει τον ήδη 
εγκαλούμενο και ότι δεν έχει ποτέ συνεργασθεί μαζί 
του ούτε συνεργάσθηκε με αυτόν στην εκπόνηση της 
ανακοινώσεως της αυτής ή σε οποιαδήποτε άλλη με¬ 
λέτη καθώς και τα υφιστάμενα εις τον φάκελο στοιχεία 
από τα οποία προκύπτει η μη συμμετοχή του ήδη εγκα- 
λουμένου εις το προαναφερθέν συνέδριο), β) οι οκτώ 
μνημονευόμενες εις το παραπεμπτήριο έγγραφο επι¬ 
στημονικές εργασίες τις οποίες ο ήδη εγκαλούμενος 
παρουσίασε ως δικές του εις την από 4.1.2008 ανηρτη- 
μένη εις το Διαδίκτυο ιστοσελίδα του Πανεπιστημίου 
Μακεδονίας - η οποία, κατά την ακολουθούμενη εις το 
Πανεπιστήμιο Μακεδονίας πρακτική καταρτίζεται από 
την αρμόδια υπηρεσία του, επί τη βάσει των παρεχο- 
μένων από τα μέλη του ΔΕΠ στοιχείων, των σχετικών 
με την συγγραφική τους δράση - εν γνώσει του ότι οι 
επιστημονικές αυτές εργασίες είναι «πλαστές» - όπως 
εκτίθεται στο παραπεμπτήριο - δεδομένου ότι διατή¬ 
ρησε τους τίτλους των εργασιών και των περιοδικών 
και τους αριθμούς σελίδων «άλλαξε» το έτος δημοσί¬ 
ευσης και «αντικατέστησε» τα ονόματα των πραγματι¬ 
κών συγγραφέων με το δικό του» (βλ. τα σχετικά με τις 
εργασίες αυτές στοιχεία του φακέλου, βλ. επίσης το 
πόρισμα της ΕΔΕ και την από 15.6.2010 έκθεση ενόρκου 
εξετάσεως του διενεργήσαντος την ΕΔΕ καθώς και την 
υφισταμένη στο φάκελο νεώτερη από 6.11.2009 αναρ- 
τηθείσα εις το Διαδίκτυο ιστοσελίδα του ως άνω Πα¬ 
νεπιστημίου, εις την οποία οι 8 αυτές εργασίες εξακο¬ 
λουθούν να παρουσιάζονται ως εκπονηθείσες από τον 
ήδη εγκαλούμενο). Το Πειθαρχικό Συμβούλιο αφού έλα¬ 
βε υπ’ όψιν του και εξετίμησε τις συνθήκες τελέσεως 
του προαναφερθέντος πειθαρχικού παραπτώματος, το 
είδος και την βαρύτητά του, την όλην υπηρεσιακήν ει¬ 
κόνα του ήδη εγκαλουμένου, όπως προκύπτει από τα 
στοιχεία του φακέλου, όσα εξέθεσε κατά την συνεδρί¬ 
ασή του ο πληρεξούσιος δικηγόρος του καθώς και τα 
εκτιθέμενα από αυτόν εις το από 28.3.2011 απολογητικό 
του υπόμνημα, κρίνει, εν όψει και της αρχής της ανα- 
λογικότητος (βλ. ΣτΕ 2832/2006,116/2009 κ.ά.) ότι προ¬ 
σήκουσα ποινή για τον κολασμό του ως άνω πειθαρχι¬ 
κού παραπτώματος εις το οποίο υπέπεσε ο προαναφερθείς 
αναπληρωτής καθηγητής με τις προαναφερθείσες ενέρ¬ 
γειες του είναι η πειθαρχική ποινή της προσωρινής 
παύσεως διάρκειας ενός έτους την οποία και επιβάλλει. 
Μειοψήφισαν ο Εισηγητής Ν. Σακελλαρίου και το μέλος 
του Πειθαρχικού Συμβουλίου Χρ. Κωνσταντάτος, οι οποί¬ 
οι υποστήριξαν ότι εν όψει της ιδιαζούσης βαρύτητος 
για πανεπιστημιακό λειτουργό του τελεσθέντος από 
τον εγκαλούμενο πειθαρχικού παραπτώματος, προσή¬ 
κουσα για τον κολασμό του πειθαρχική ποινή είναι η 
ποινή της οριστικής απολύσεως. 

Διά ταύτα 

Το Πειθαρχικό Συμβούλιο κρίνει ότι ο Αθανάσιος Αλε- 
ξανδράκης Αναπληρωτής Καθηγητής του Τμήματος 
Οργάνωσης και Διοίκησης Επιχειρήσεων του Πανεπι¬ 
στημίου Μακεδονίας υπέπεσε στο προβλεπόμενο από 
το άρθρο 326 του ν. 5343/1932 πειθαρχικό παράπτωμα, 
επιδείξας διαγωγήν απάδουσα στην αξιοπρέπεια πα¬ 
νεπιστημιακού λειτουργού, κατά τα εκτιθέμενα εις το 

αιτιολογικό και επιβάλλει εις αυτόν την πειθαρχική ποινή 
της προσωρινής παύσεως, διάρκειας ενός έτους. 

Κρίθηκε και αποφασίστηκε στην Αθήνα στις 28 Μαρ¬ 
τίου 2011 

Ο Πρόεδρος Η Γραμματέας 

ΗΛΙΑΣ ΓΙΑΝΝΑΚΑΚΗΣ ΜΑΡΙΑΝΘΗ ΠΑΠΑΣΑΡΑΝΤΗ 

Απαγγέλθηκε σε δημόσια συνεδρίαση στην αίθουσα 
συνεδριάσεων του Συμβουλίου της Επικράτειας στις 9 
Μάΐου 2011. 

Ο Πρόεδρος Η Γ ραμματέας 

ΓΕΩΡΓΙΟΣ ΚΑΛΑΜΙΔΑΣ ΜΑΡΙΑΝΘΗ ΠΑΠΑΣΑΡΑΝΤΗ 


ΔΙΕΥΘΥΝΣΕΙΣ ΚΑΙ ΓΡΑΦΕΙΑ ΕΚΠΑΙΔΕΥΣΗΣ 

Με την υπ’ αριθμ. Φ10.2/1895/09-10-2010 απόφαση του 
Διευθυντή Δ/νσης Π.Ε. Ν. Αρκαδίας, που εκδόθηκε σύμ¬ 
φωνα με τις κείμενες διατάξεις του άρθρου 148 παρ. 5 
του Νόμου 3528/2007 (Φ.Ε.Κ.26/9-02-2007, τ.Α'), διαπιστώ¬ 
νεται η αυτοδίκαιη λύση της υπαλληλικής σχέσης του 
Ζαφειρόπουλου Λεωνίδα του Βασιλείου, Δασκάλου του 
7ου Δημ. Σχολείου Τρίπολης Α.Μ. (535062), με βαθμό Α' 
και Μ.Κ1 από 21.6.2011 ημερομηνία συμπλήρωσης τριάντα 
πέντε ετών υπηρεσία και ορίου ηλικίας. 

Ο Διευθυντής 

ΝΙΚΟΛΑΟΣ ΚΟΝΤΟΓΙΑΝΝΗΣ 

-♦- 

ΥΠΟΥΡΓΕΙΟ Π ΡΟΣΤΑΣΙΑ Σ ΤΟΥ ΠΟΛΙΤΗ 

(5) 

ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ 

Με την 277155/1/5-α'/17-6-2011 απόφαση του Προϊστα¬ 
μένου Κλάδου Οργάνωσης και Ανθρώπινου Δυναμικού/ 
Αρχηγείου Ελληνικής Αστυνομίας, που εκδόθηκε σύμφω¬ 
να με τις διατάξεις των άρθρων 35 παρ. 1 εδαφ. α' του 
Ν. 1481/1984 και 13 παρ. 3 του Ν. 3686/2008, απολύεται 
από την Ελληνική Αστυνομία, ύστερα από αίτησή του, 
ο Υπαρχιφύλακας Τσόφας Κωνσταντίνος του Δημη- 
τρίου [ΑΓΜΣ 277155] που γεννήθηκε το έτος 1978 στα 
Ιωάννινα - Ιωαννίνων και εγγράφεται στο στέλεχος της 
εφεδρείας. 

Ο Προϊστάμενος Κλάδου 
ΙΩΑΝΝΗΣ ΚΑΛΑΜΑΡΑΣ 

-♦- 

ΑΠΟΚΕΝΤΡΩΜΕΝΕΣ ΔΙΟΙΚΗΣΕΙΣ 

( 6 ) 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ - 
ΔΥΤΙΚΗΣ ΜΑΚΕΔΟΝΙΑΣ 

Με την αριθμ. 115/12054/8-6-2011 απόφαση του Δημάρ¬ 
χου Σερβίων-Βελβεντού Ν. Κοζάνης, που εκδόθηκε, σύμ¬ 
φωνα με τις διατάξεις του άρθρου 163 του Ν. 3584/2007 
και την υπ’ αριθμ. 6661/1750/8-4-2011 (ΦΕΚ 938/τ. Β'/ 
24-5-2011) απόφαση της Γ ενικής Γ ραμματέα Αποκεντρω¬ 
μένης Διοίκησης Ηπείρου - Δυτικής Μακεδονίας, περί 
παροχής εξουσιοδότησης υπογραφής πράξεων και εγ¬ 
γράφων κ.λπ. «Με εντολή Γ ενικής Γ ραμματέως Αποκε¬ 
ντρωμένης Διοίκησης Ηπείρου - Δυτικής Μακεδονίας» 
στον Προϊστάμενο του Τμήματος Τοπικής Αυτοδιοίκη¬ 
σης και Νομικών Προσώπων Κοζάνης, προσλαμβάνεται 


ο Καραγιάννης Παναγιώτης του Αντωνίου, πτυχιούχος 
Ηλεκτρολόγος Μηχανικός και Μηχανικός Η/Υ, κατηγο¬ 
ρίας ΠΕ, ως ειδικός συνεργάτης του Δήμου Σερβίων- 
Βελβεντού, με σύμβαση εργασίας ιδιωτικού δικαίου 
ορισμένου χρόνου, για τη διατύπωση εξειδικευμένων 
γνώσεων προς το Δήμαρχο σε θέματα που αφορούν 
παρακολούθηση, εισήγηση για ένταξη, διεκπεραίωση 
ευρωπαϊκών προγραμμάτων, θέματα προγραμματισμού, 
διαφάνειας και ηλεκτρονικής διακυβέρνησης και θέματα 
πράσινης ανάπτυξης. 

(Αρ. απόφασης Αποκεντρωμένης Διοίκησης Ηπείρου - 
Δυτικής Μακεδονίας: οικ. 32724/1833/21-6-2011). 

(Αρ. βεβαίωσης πίστωσης του Δήμου Σερβίων- Βελ- 
βεντού: 12626/16-6-2011). 

Με την αριθμ. 611/15700/20-6-2011 απόφαση της Δη¬ 
μάρχου Βοΐου Ν. Κοζάνης, που εκδόθηκε, σύμφωνα με 
τις διατάξεις του άρθρου 152 του Ν. 3584/2007 και την 
υπ’ αριθμ. 6661/1750/8-4-2011 (ΦΕΚ 938/τ. Β'/24-5-2011) 
απόφαση της Γ ενικής Γ ραμματέα Αποκεντρωμένης Διοί¬ 
κησης Ηπείρου - Δυτικής Μακεδονίας, περί παροχής 
εξουσιοδότησης υπογραφής πράξεων και εγγράφων 
κ.λπ. «Με εντολή Γ ενικής Γ ραμματέως Αποκεντρωμένης 
Διοίκησης Ηπείρου - Δυτικής Μακεδονίας» στον Προϊ¬ 
στάμενο του Τμήματος Τοπικής Αυτοδιοίκησης και Νο¬ 
μικών Προσώπων Κοζάνης, γίνεται αυτοδίκαια αποδε¬ 
κτή η από 20-6-2011 δεύτερη αίτηση παραίτησης της 
υπαλλήλου του Δήμου Βοΐου Ν. Κοζάνης Κούστα Ευμορ- 
φίας του Σπυρίδωνα, κλάδου ΔΕΙ Διοικητικών, με βαθ¬ 
μό Α' και Μ.Κ. 4ο, από την υπηρεσία του Δήμου, λόγω 
συνταξιοδότησης. 

(Αρ. απόφασης Αποκεντρωμένης Διοίκησης Ηπείρου- 
Δυτικής Μακεδονίας: 32566/1831/21-6-2011). 

Με εντολή Γ ενικής Γ ραμματέως 
Αποκεντρωμένης Διοίκησης 

Ο Αν. Προϊστάμενος 
ΑΠΟΣΤΟΛΟΣ ΑΔΑΜΙΔΗΣ 

-♦- 

Π ΕΡΙΦΕΡΕΙΕ Σ 

(7) 

ΠΕΡΙΦΕΡΕΙΑ ΑΤΤΙΚΗΣ 

Με την αρ. οικ 50768/21-6-2011 απόφαση του Περι¬ 
φερειάρχη Αττικής η οποία εκδόθηκε σύμφωνα με τις 
διατάξεις των άρθρων 147 και 156 του Ν. 3528/07 (ΦΕΚ 
26 Α', 9/2/2007) «Δημοσιοϋπαλληλικού Κώδικα» διαπιστώ¬ 
νεται η λύση της υπαλληλικής σχέσης του υπαλλήλου 
της Περιφέρειας Αττικής ΚΑΡΣΑΝΤΛΗ ΞΕΝΟΦΩΝΤΑ του 
Κωνσταντίνου, κατηγορία ΠΕ κλάδου Διοικητικού-Οι- 
κονομικού, με βαθμό Α', από 23/5/2011, λόγω θανάτου 
αυτού. 

Ο Περιφερειάρχης 

ΙΩΑΝΝΗΣ ΣΓΟΥΡΟΣ 

-♦- 

ΠΕΡΙΦΕΡΕΙΑ ΚΡΗΤΗΣ 

Με την υπ’ αριθμ. 4221/22-6-2011 απόφαση της Αντιπε- 
ριφερειάρχου Ρεθύμνης, που εκδόθηκε σύμφωνα με τις 
διατάξεις των άρθρων 160, 243 και 244 του Ν.3852/2010, 
του άρθρου 67 του Ν.1416/1984 και του άρθρου 34 του 
Π.Δ. 149/2010 «Οργανισμός της Περιφέρειας Κρήτης», 

προσλαμβάνεται ο Πολυχρονάκης Ιωάννης του Σταύρου, 
διπλωματούχος Πολιτικός Μηχανικός της Πολυτεχνικής 
Σχολής του Πανεπιστημίου Πατρών, σε κενή οργανική 
θέση Ειδικού Συμβούλου της Αντιπεριφερειάρχου Ρε- 
θύμνης, για την υποβοήθηση του έργου της σε θέματα 
υλοποίησης έργων υποδομών που σχετίζονται με την 
Περιφερειακή Ανάπτυξη, με σχέση εργασίας Ιδιωτικού 
Δικαίου Ορισμένου Χρόνου, διάρκειας ίσης με τη θητεία 
της Αντιπεριφερειάρχου. 

Ο ανωτέρω προσλαμβανόμενος θα υπόκειται απευθεί¬ 
ας στην ιεραρχική εξάρτηση της Αντιπεριφερειάρχου 
Ρεθύμνης, θα ασκεί τα καθήκοντα που του ανατίθενται 
και δεν έχει αποφασιστικές αρμοδιότητες οποιοσδή¬ 
ποτε μορφής. 

Για τη ολοκλήρωση της πρόσληψης θα υπογράφει 
ειδική σύμβαση εργασίας ιδιωτικού δικαίου ορισμένου 
χρόνου, από την ημερομηνία υπογραφής της οποίας 
συνάπτεται η εργασιακή σχέση και αρχίζει η υποχρέωση 
για παροχή των υπηρεσιών συμβουλευτικής υποστήρι¬ 
ξης της Αντιπεριφερειάρχου Ρεθύμνης. 

(Αριθμ βεβαίωσης της Διεύθυνσης Οικονομικού Περι¬ 
φέρειας Κρήτης. 22021/10245/14-4-2011 ). 

Η Αντιπεριφερειάρχης 

ΜΑΡΙΑ ΛΙΟΝΗ 

-♦- 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

( 8 ) 

ΕΛΛΗΝΙΚΟ ΑΝΟΙΚΤΟ ΠΑΝΕΠΙΣΤΗΜΙΟ 

Με την υπ’ αριθμ. ΤΠ-2563/21.6.2011 πράξη του Προέ¬ 
δρου της Δευτεροβάθμιας Εκπαίδευσης του Ελληνικό 
Ανοικτό Πανεπιστήμιο, που εκδόθηκε σύμφωνα με τις 
διατάξεις των άρθρων 148 & 156 του ν. 3528/2007, γί¬ 
νεται δεκτή η παραίτηση της Μαργαρίτας Δρίτσα του 
Κωνσταντίνου από τη θέση της βαθμίδας του Καθηγητή 
με μονιμότητα της Σχολής Ανθρωπιστικών Σπουδών 
του Ελληνικού Ανοικτού Πανεπιστημίου στο γνωστικό 
αντικείμενο «Κοινωνική και Οικονομική Ιστορία της Ευ¬ 
ρώπης» από της 20/6/2011, ημερομηνία από της οποίας 
υπέβαλε την παραίτησή της. 

Ο Πρόεδρος 

ΧΑΡΑΛΑΜΠΟΣ ΚΟΚΚΩΣΗΣ 

-♦- 

ΙΔΡΥΜΑ (Α.Τ.Ε.Ι) ΚΑΛΑΜΑΤΑΣ 

Με την υπ’ αριθμ. 2607/16.06.2011 απόφαση του Πρόε¬ 
δρου του Ανώτατου Τεχνολογικού Εκπαιδευτικού Ιδρύ¬ 
ματος (Α.Τ.Ε.Ι.) Καλαμάτας που εκδόθηκε σύμφωνα με 
τις διατάξεις της παρ. 2 του άρθρου 17 του ν. 1404/ 
1983 (ΦΕΚ 173/τ.Α7ΐ983) όπως αντικαταστάθηκε και ισχύ¬ 
ει με την παρ. 2 του κεφαλαίου Α του άρθρου 4 του 
ν. 2916/2001 (ΦΕΚ 114/τ.Α72001) και τις διατάξεις των 
Ν.3549/07, Ν. 3794/09, μονιμοποιείται σε θέση Καθηγητή 
Εφαρμογών ο Κάρτσωνας Επαμεινώνδας του Δημητρίου 
με εξειδίκευση στην Ανατομία και Φυσιολογία Φυτών 
του Τμήματος Φυτικής Παραγωγής της Σχολής Τεχνο¬ 
λογίας Γεωπονίας του Α.Τ.Ε.Ι. Καλαμάτας του Α.Τ.Ε.Ι. 
Καλαμάτας επειδή έχει τα νόμιμα προσόντα. 

Ο Πρόεδρος 
ΑΝΔΡΕΑΣ ΚΑΝΑΚΗΣ 


ΙΔΡΥΜΑ ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ 
ΤΕΧΝΩΝ ΚΑΙ ΕΠΑΓΓΕΛΜΑΤΩΝ 

Με την υπ’ αριθμ. 7182/20-6-2011 πράξη του Προέδρου 
του Διοικητικού Συμβουλίου της Σιβιτανιδείου Δημόσιας 
Σχολής Τεχνών και Επαγγελμάτων, που εκδόθηκε σύμ¬ 
φωνα με τις διατάξεις των άρθρων 147 και 156 του 
Ν. 3528/2007 (ΦΕΚ 26/τ.Α79-2-2007), διαπιστώνεται η 
αυτοδίκαιη λύση της υπαλληλικής σχέσης με τη Σιβι- 
τανίδειο Δημόσια Σχολή Τεχνών και Επαγγελμάτων του 
εκπαιδευτικού του κλάδου ΠΕ17 Ηλεκτρονικών με βαθμό 
Α' Φαφαλιού Σωτηρίου του Ματθαίου, την 5/6/2011 (ημε¬ 
ρομηνία θανάτου του). 

Ο Πρόεδρος του Διοικητικού Συμβουλίου 

ΐ Αρχιεπίσκοπος Αθηνών και Πάσης Ελλάδος 
ΙΕΡΩΝΥΜΟΣ 

-♦- 

6η ΥΓΕΙΟΝΟΜΙΚΗ ΠΕΡΙΦΕΡΕΙΑ ΠΕΛΟΠΟΝΝΗΣΟΥ - 

ΙΟΝΙΩΝ ΝΗΣΩΝ - ΗΠΕΙΡΟΥ ΚΑΙ ΔΥΤΙΚΗΣ ΕΛΛΑΔΑΣ 

Με την υπ’ αριθμ. 1083/23.6.2011 απόφαση του Διοι¬ 
κητή της 6ης Υγειονομικής Περιφέρειας Πελοποννή- 
σου - Ιονίων Νήσων - Ηπείρου και Δυτικής Ελλάδας, η 
οποία εκδόθηκε σύμφωνα με τις διατάξεις του άρθρου 
24 του Ν.3599/07 (ΦΕΚ 176/Α/1.08.07) και τις διατάξεις 
του άρθρου 7 του Ν.3755/09 (ΦΕΚ 52/Α/30.03.2009) και 
κατόπιν της αριθμ. 06/11.02.2011 θετικής απόφασης του 
Διοικητικού Συμβουλίου του Γ.Ν. Πύργου «ΑΝΔΡΕΑΣ ΠΑ- 
ΠΑΝΔΡΕΟΥ», της αρ. 05/30.12.2010 γνωμοδότησης του 
Κοινού Υπηρεσιακού Συμβουλίου Υπαλλήλων Νοσοκο¬ 
μείων Ν. Ηλείας και της αρ. 04/26.04.2011 γνωμοδότησης 
του Κοινού Υπηρεσιακού Συμβουλίου Ν. Λακωνίας, με¬ 
τατάσσεται ο ΧΑΡΑΛΑΜΠΟΣ ΓΑΛΑΤΑΣ του ΚΩΝΣΤΑ¬ 
ΝΤΙΝΟΥ, μόνιμος υπάλληλος του Γ.Ν. Πύργου «ΑΝΔΡΕΑΣ 
ΠΑΠΑΝΔΡΕΟΥ» κατηγορίας ΔΕ κλάδου Τεχνικού ειδικό¬ 
τητας Κλιβανιστών - Απολυμαντών σε αντίστοιχη κενή 
οργανική θέση της ίδιας κατηγορίας και κλάδου στο 
Γ.Ν. Σπάρτης «ΙΩΑΝΝΟΥ & ΑΙΚ. ΓΡΗΓΟΡΙΟΥ» και με το 
βαθμό που κατέχει. 

Ο Διοικητής 
ΠΑΝΟΣ Δ. ΓΚΟΥΜΑΣ 


Διορθώσεις Σφαλμάτων 

Στην με αριθμό 882/20.5.2011 απόφαση του Διοικητή 
της 6ης Υγειονομικής Περιφέρειας Πελοποννήσου - Ιω- 
νίων Νήσων και Δυτικής Ελλάδας που δημοσιεύθηκε στο 
ΦΕΚ 364/τ.Γ/8.6.2011, στη σελίδα 3173,1η στήλη, γίνεται 
η εξής διόρθωση: 
από το εσφαλμένο: «/20-02-2011» 
στο ορθό: «/20-05-2011». 

(Από το Εθνικό Τυπογραφείο) 

-♦- 

ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Ο ΕΥΑΓΓΕΛΙΣΜΟΣ» 

Με την υπ’ αριθμ. 10/02/4970/8113/8-6-2011 απόφαση 
του Διοικητή του Γενικού Νοσοκομείου Αθηνών «Ο ΕΥΑΓ- 
ΓΕΛΙΣΜΟΣ», η οποία εκδόθηκε μετά την υπ’ αριθμ. 8ης 
Συνεδρίας/17-5-2011 γνωμοδότηση του Υπηρεσιακού 
Συμβουλίου και σύμφωνα με τις διατάξεις των άρθρων 
69, 73 και 74 του Ν. 3528/2007, μετατάσσεται η ΤΖΑΡ- 
ΤΖΟΥ ΣΤΑΜΑΤΙΑ του Νικολάου, μόνιμος υπάλληλος του 

κλάδου ΔΕ Γραφέων Νοσηλευτικών και Επιστημονικών 
Τμημάτων με βαθμό Α', σε κενή οργανική θέση του 
κλάδου ΔΕ Διοικητικού - Λογιστικού, με τον βαθμό που 
κατέχει. 

Η ανωτέρω μετάταξη δεν προκαλεί επιπρόσθετη δα¬ 
πάνη στον κρατικό προϋπολογισμό. 

Ο Διοικητής 

ΜΙΧΑΗΛ ΘΕΟΔΩΡΟΥ 
-♦- 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
«ΑΤΤΙΚΟΝ» 

Με την υπ’ αριθμ. 1746/17-6-2011 (Αρ. Πρωτ. 17138/ 
20-6-11), απόφαση του Διοικητή του Πανεπιστημιακού 
Γ ενικού Νοσοκομείου «Αττικόν» της 2ης Δ.Υ.ΠΕ. Πειραιώς 
και Αιγαίου, που εκδόθηκε σύμφωνα με τις διατάξεις 


των άρθρων 4-17 του Ν. 3528/2007 (ΦΕΚ 26/τ.Α72007), 
διορίζεται η παρακάτω υπάλληλος από αναπλήρωση 
από την προκήρυξη 7Κ/09 του ΑΣΕΠ, μετά την υπ’ αρ. 
350/21-2-11, απόφαση του Ε' Τμήματος του ΑΣΕΠ περί 
αναπληρώσεων από τον πίνακα διοριστέων του ΑΣΕΠ 
(ΦΕΚ 1162/τ.Γ76-12-2010), ως δόκιμος σε αντίστοιχη κενή 
οργανική θέση του Πανεπιστημιακού Γενικού Νοσοκο¬ 
μείου «Αττικόν» στην κατηγορία Δ.Ε. κλάδου Αδελφών 
Νοσοκόμων και στον εισαγωγικό βαθμό Δ', ύστερα από 
αποδοχή του διορισμού της ως εξής: 

ΒΟΥΤΣΑ ΝΕΚΤΑΡΙΑ του ΧΡΗΣΤΟΥ, κατηγορία/κλάδος 
Δ.Ε. ΑΔΕΛΦΩΝ ΝΟΣΟΚΟΜΩΝ, με εισαγ. βαθμό Δ'. 

(Αριθμ.. βεβ. Υ.Δ.Ε./ΥΥΚΑ/13366/24-12-2010). 

Ο Διοικητής 
ΗΛΙΑΣ Ε. ΛΑΜΠΙΡΗΣ 

